CELEX: 62019TN0234
Language: sl
Date: 2019-04-09 00:00:00
Title: Zadeva T-234/19: Tožba, vložena 9. aprila 2019 – Infineon Technologies/Komisija

24.6.2019   
            
            
               SL
            
            
               Uradni list Evropske unije
            
            
               C 213/53
            
         
      Tožba, vložena 9. aprila 2019 – Infineon Technologies/Komisija
      (Zadeva T-234/19)
      (2019/C 213/52)
      Jezik postopka: nemščina
      
         Stranki
      
      
         Tožeča stranka: Infineon Technologies AG (Neubiberg, Nemčija) (zastopnika: L. Assmann in M. Peiffer, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep tožeče stranke, notificiran pod dokumentarno številko C(2018) , z dne 28. maja 2018 o shemi pomoči SA.34045 (2013/c) (ex 2012/NN), ki jo je Nemčija izvedla za pasovne odjemalce na podlagi člena 19 Stromnetzentgeltverordnung (v nadaljevanju: StromNEV) (UL 2019, L 14, str. 1), in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožba temelji na enem tožbenem razlogu, v katerem tožeča stranka navaja, da oprostitev plačila omrežnine iz člena 19(2), drugi stavek, StromNEV ni državna pomoč v smislu člena 107(1) PDEU in naslednjih.
      Tožeča stranka v zvezi s tem najprej navaja, da oprostitev plačila omrežnine na podlagi člena 19(2) StromNEV ni bila dodeljena iz državnih sredstev v smislu člena 107(1) PDEU, temveč je bila financirana s strani operaterjev električnega omrežja, katerih organizacijo ureja zasebno pravo in jih ni mogoče pripisati državi. Sporne dajatve naj po učinkih prav tako ne bi bilo mogoče izenačiti z dajatvijo na porabo električne energije v Nemčiji. Poleg tega naj Zvezna republika Nemčija ne bi imela pravice do razpolaganja z operaterji prenosnega sistema, ki jim je bilo zaupano upravljanje s tem denarjem.
      Tožeča stranka poleg tega navaja, da se oprostitev plačila omrežnine na podlagi člena 19(2) StromNEV bistveno razlikuje od dejanskega stanja v zadevah C-206/06, Essent Netwerk Noord in drugi, in C-262/12, Vent De Colère!. Sporna zadeva pa naj bi bila primerljiva z dajatvijo v zadevi C-405/16 P, Nemčija/Komisija, zaradi česar se ne bi smelo šteti, da gre za pomoč.